Programa ‘Forma't en Igualtat’
17 de juny de 2024

La regidoria de Polítiques d'Igualtat convida la ciutadania elianera a participar en el programa ‘Forma't en Igualtat’, un cicle de formació i sensibilització en matèria d'igualtat d'oportunitats entre dones i homes impulsat per la Vicepresidència Segona i Conselleria de Serveis Socials, Igualtat i Habitatge, a través de la Direcció General d'Igualtat i de l'Institut de les Dones.

Es tracta del projecte que oferirà recursos i formació als i les professionals d'ajuntaments, entitats socials, empreses i la ciutadania en general en matèria d'igualtat. L'objectiu fonamental d'aquesta iniciativa és integrar la perspectiva de gènere, compartir coneixements i crear xarxes entre professionals que treballen en la promoció de la igualtat.

A partir d'aquest mes de juny i fins a finals d'any s'oferiran sis ponències amb una duració aproximada d'una hora que abastaran diferents temàtiques, on es generaran taules redones i en les quals els docents seran persones especialistes en cadascun dels temes triats. L'alumnat podrà optar per assistir presencialment o de manera telemàtica, afavorint d'aquesta manera la conciliació familiar i laboral.

El lloc on se celebraran les ponències serà la sala d'actes de la Ciutat Administrativa 9 d'Octubre, preparada per a acollir presencialment un gran nombre de persones i dotada dels mitjans adequats per a garantir la participació telemàtica.

Inscripcions en el programa

Les inscripcions es poden realitzar en la pàgina web de la Conselleria, on es donarà accés a la Plataforma ‘Forma't en Igualtat’ que s'ha preparat a aquest efecte i on es poden consultar les dates i hores programades.

La inscripció implica la matrícula a totes els seminaris web que es realitzen. Es proporcionaran claus d'accés per a poder fer el seguiment en directe, la participació en els fòrums, així com la descàrrega dels materials de cadascuna.

Per l'assistència a totes les ponències, es realitzarà un certificat d'assistència emés per la Direcció General d'Igualtat i de l'Institut de les Dones i tindrà una duració de vint hores.

Respecte als temes que es tractaran, les ponències seran les següents: ‘Educant en igualtat’; ‘Conciliació i corresponsabilitat’; ‘Llenguatge no sexista’; ‘La prostitució i el tràfic de blanques: una forma d'esclavitud’; ‘Com eliminar la bretxa de gènere en professions STEAM’ i ‘Informes d'impacte de gènere’.